als_Latn dik_Latn azb_Arab
Leonit Abazi, që në ndeshjet e fundit të 18-të javëve të para të Superligës luajti si mbrojtës i krahut të majtë ndjehet mirë në këtë rol të ri dhe deklaron që e ka bërë edhe përpara se të vinte te Skënderbeu. Por, edhe në miqësoret spanjolle, Josa ka lënë lojtarin në fjalë në vend të Arapit, që për shkak dëmtimesh luan në qendër dhe duket se është një gjetje e duhur, pasi edhe paraqitja e tij është mjaft e mirë. Në një intervistë për “Sport Ekspres”, Abazi ka folur për pozicionin ku ndihet më të mirë.
-Abazi e kishit menduar se do të luanin mbrojtës i majtë me Skënderbeun?
-Në fakt edhe jo. Më tepër se për gjithçka për faktin se në këtë krah luan një lojtar si Arapi, padyshim nga më të mirët e skuadrës. Por,nuk e kisha menduar pasi Skënderbeu ka dhe lojtarë të tjerë të cilët e bëjnë këtë punë. Por, duke qenë këtu më lejoni të them se në këtë vend edhe kam luajtur para se të vija tek ekipi korçar.
-Për këtë arsye e keni pasur më të lehtë ambientimin?
-Ndoshta edhe për këtë arsye.
-Menduam se ishte gjetje e trajnerit Josa?
-Unë do të thoja se ka qenë guxim i trajnerit për të më vendosur të luaja në të majtë të mbrojtjes në dy takimet e fundit të fazës së dytë, diçka më tepër duke mos qenë në maksimum pas rikthimit nga operacioni.
-Për këtë arsye nuk i keni luajtur për 90 minuta në këto ndeshjes?
-Më duhet të pranoj se po. Duke qenë këtu para të dy këtyre takimeve, Josa më ka kërkuar të mos sakrifikoj nëse do të mos ndjehesha mirë për nga gjendja fizike. Për ta mbyllur me përgjigjen time për pyetjen tuaj më duhet të pranoj ndoshta për herë të parë se kam qenë unë ai që i kam kërkuar trajnerit të mos vazhdoj të jem deri në fund të këtyre dy takimeve të fundit të fazës së dytë. Dhe kam mendimin se në bashkëpunim me trajnerin, por dhe mjekun kemi bërë punën më të mirë.
-Përse?
-Sepse rikthimi pas një operacioni si ai i imi kërkon kujdes me ndeshjet. E thënë ndryshe nuk kërkon të sakrifikosh shumë. Për këtë e kisha fjalën.
-Atëherë, mund të themi se jeni i prerë për të bërë edhe mbrojtësin e majtë?
-Këtë jo, nuk mund ta themi. Për atë se unë luaj në të majtë të mesfushës më pëlqen më tepër. Më duket se shprehem më mirë në lojën time. Megjithatë, jam shumë i lumtur që luaj edhe në atë vend.
-Mirëpo, ka prej atyre përfshi edhe Josën që mendojnë se shpreheni po aq mirë edhe në të majtë të mbrojtjes…
-Kjo tregon se paskam lënë “gjurmë” edhe aty. Të vjen vërtet mirë në qoftë se të gjithë e kanë pëlqyer lojën time në atë rol. Në fakt, edhe unë jam munduar të bëjë më të mirë.
-Si për të treguar se kishte ardhur momenti juaj?
-Shikoni. Vetëm pak kohë më parë më keni pyetur nëse do ta kisha të lehtë për të gjetur një vend titullari në skuadër. Dhe në mos gabohem u kam thënë se do të vijë dhe momenti im. Dhe kur ky moment ka për të ardhur unë kam për të treguar se do të bëj më të mirën për ekipin.
-Ju thatë se ju pëlqen të luani në të majtë të mesfushës?
-E vërtetë kjo. Por, unë jam i gatshëm të luaj kudo për Skënderbeun. Aty ku dhe trajneri mendon se bëj më të mirën. Për mua ka pak rëndësi nëse luaj në të majtë të mbrojtjes apo pak më lart në mesfushë. Mjafton të jem pjesë e skuadrës. Kjo po, ka shumë rëndësi për mua.
-Tri humbje dhe vetëm një fitore në katër miqësore të luajtura. Të shqetësuar si skuadër për këto humbje?
-Aspak. Ajo ç’farë të gjithëve na ka bërë të ndjehemi mirë është rritja e skuadrës nga njëra ndeshje në tjetrën. Në një fazë si kjo më e rëndësishme se një takim i humbur apo i fituar në gjykimin tim është përgatitja e grupit të lojtarëve.
-Sezoni i dytë që luani për Skënderbeu. Mendoni se do të fitoni edhe një titull tjetër me këtë ekip?
-Unë nuk e mendoj, por i bindur se nuk ka ekip tjetër përveç Skënderbeut që të jetë fitues edhe një herë tjetër i këtij titulli.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn